CELEX: 62018TN0317
Language: mt
Date: 2018-05-18 00:00:00
Title: Kawża T-317/18: Rikors ippreżentat fit-18 ta’ Mejju 2018 – Fugro vs Il-Kummissjoni

201806220601970432018/C 240/693172018TC24020180709MT01MTINFO_JUDICIAL20180518596021Kawża T-317/18: Rikors ippreżentat fit-18 ta’ Mejju 2018 – Fugro vs Il-Kummissjoni
 ---documentbreak--- C2402018MT5910120180518MT0069591602Rikors ippreżentat fit-18 ta’ Mejju 2018 – Fugro vs Il-Kummissjoni
   (Kawża T-317/18)2018/C 240/69Lingwa tal-kawża: l-Ingliż
      Partijiet
   
   
      Rikorrenti: Fugro NV (Leidschendam, il-Pajjiżi l-Baxxi) (rappreżentanti: T. Snoep u V. van Weperen, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
            —
         
         
            tannulla d-deċiżjoni kkontestata;
         
      
            —
         
         
            sussidjarjament, tannulla parzjalment id-deċiżjoni kkontestata, b’mod partikolari l-Artikolu 1(2) tad-deċiżjoni;
         
      
            —
         
         
            tikkundanna lill-Kummissjoni Ewropea tal-Unjoni Ewropea għall-ispejjeż.
         
      
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
            1.
         
         
            L-ewwel motiv ibbażat fuq il-fatt li d-deċiżjoni tikser il-prinċipju ta’ proporzjonalità.
            
                     —
                  
                  
                     Il-Kummissjoni ma kinitx tgawdi minn setgħa diskrezzjonali wiesgħa fl-adozzjoni tad-deċiżjoni u l-evalwazzjoni tal-kwistjoni dwar jekk id-deċiżjoni tiksirx il-prinċipju ta’ proporzjonalità ma għandhiex tkun limitata għall-evalwazzjoni ta’ jekk id-deċiżjoni hijiex b’mod ċar u manifest inadegwata fid-dawl tal-għanijiet li għandhom jintlaħqu. Id-deċiżjoni tikser il-prinċipju ta’ proporzjonalità peress li:
                     
                              —
                           
                           
                              id-deċiżjoni tmur lil hinn minn dak li huwa neċessarju sabiex jintlaħqu l-għanijiet imfittxija;
                           
                        
                              —
                           
                           
                              il-Kummissjoni ma għażlitx il-miżura l-inqas oneruża minn fost il-miżuri xierqa disponibbli;
                           
                        
                              —
                           
                           
                              l-iżvantaġġi kkawżati mid-deċiżjoni huma sproporzjonati fid-dawl tal-għanijiet li għandhom jintlaħqu.
                           
                        
               
                     —
                  
                  
                     Anki li kieku l-Kummissjoni kienet tgwadi minn setgħa diskrezzjonali wiesgħa, id-deċiżjoni xorta tibqa’ mezz manifestament inapproprjat sabiex jintlaħqu l-għanijiet imfittxija.
                  
               
      
            2.
         
         
            It-tieni motiv ibbażat fuq il-fatt li d-deċiżjoni tikser id-dritt għall-proprjetà ta’ Fugro skont l-Artikolu 17 tal-Karta tad-Drittijiet Fundamentali tal-Unjoni Ewropea u d-dritt għal-libertà ta’ intrapriża ta’ Fugro skont l-Artikolu 16 tal-Karta tad-Drittijiet Fundamentali tal-Unjoni Ewropea.
            
                     —
                  
                  
                     Id-deċiżjoni tikser id-dritt għall-proprjetà ta’ Fugro peress li teqred in-negozju ta’ Fugro. It-telf ta’ proprjetà huwa sinjifikattiv u jmur lil hinn minn riskju ekonomiku raġjonevoli; u
                  
               
                     —
                  
                  
                     id-deċiżjoni taffettwa l-eżistenza stess tal-libertà ta’ intrapriża ta’ Furgo.
                  
               
      
            3.
         
         
            It-tielet motiv ibbażat fuq il-fatt li d-deċiżjoni tikser il-prinċipju ta’ nuqqas ta’ distorsjoni tal-kompetizzjoni.
            
                     —
                  
                  
                     Id-deċiżjoni timpedixxi lill-Unjoni Ewropea milli twettaq il-kompitu essenzjali ta’ stabbiliment ta’ suq intern mingħajr distorsjoni peress li:
                     
                              —
                           
                           
                              id-deċiżjoni twassal għal intervent tas-settur pubbliku fis-suq tas-servizzi tal-awmentazzjoni GNSS offshore li huwa inkompatibbli mal-prinċipji ta’ kompetizzjoni mingħajr distorsjoni; u
                           
                        
                              —
                           
                           
                              bi ksur tal-Artikolu 3(3) TUE u tal-Protokoll Nru 27, id-deċiżjoni tinterferixxi mas-suq tas-servizzi tal-awmentazzjoni GNSS offshore fejn ma hemmx nuqqas fis-suq.